2023.8.17.
HU
Az Európai Unió Hivatalos Lapja
C 288/11
Az egységes dokumentum 3.6. pontja [sic] „A logót mindig teljes egészében kell feltüntetni.
Az egyszerűsített logó használata, azaz amikor a külső logó hiányzik, csak és kizárólag a »matrica« változatban megengedett.
A fordított, azaz a csak a »Pecorino Crotonese« feliratú logó azonban nem megengedett.
Összefoglalva, a logónak három engedélyezett változata létezik: vízszintes, függőleges és »matrica«.
A logó »matrica« változatát beégetéssel, dombornyomással vagy élelmiszertintával kell feltüntetni a sajt egyik oldalán.
Fel kell tüntetni a sajtüzem alfanumerikus azonosító kódját.
Ez a kód a fent említett módszerek alkalmazásával közvetlenül a sajtra nyomtatható, vagy a címkén tüntethető fel.
A sajt pereme opcionális alapon látható el jelzéssel.
A sajt e részén a bevett módszerek alkalmazásával megengedett a logó reprodukálása.”
A „Pecorino Crotonese” logó célja az előállítási területhez kapcsolódó jellegzetes, kiváló minőségű sajt jellemzőinek kiemelése.
A logón elvégzett átalakítás ezt a jelentést erősíti, nagyobb összhangot teremtve a grafika és a szöveg között, ugyanakkor lehetővé téve a logó egyszerűsített változatának használatát.
A logó a grafikát és a szöveget egy meghatározott és felismerhető „matrica” formájában egyesíti, amely számos célra használható, különösen a sajtok (akár beégetéses, akár dombornyomásos) jelölése során.